作者：无名氏
词牌/韵律：沁园春

paragraphs: 小阁深沈，寸心怀感，暗忆旧时。
念母兄贫窘，姻亲劝诱，一身权作，七岁为期。
及到门阑，小君猜忌，如履轻冰愁过违。
多磨难，是房中诟骂，堂上鞭笞。
堪悲。
命运乖衰。
甚长个孩儿朝夜啼。
叹此生缘业，两餐淡薄，无时无泪，如醉如痴。
暗里相逢，低声说与，此个恩情休谩为。
须知道，联难为夏竦，不易张祁。